钦定古今图书集成/明伦汇编/氏族典/第279卷 > 王泰际
## 钦定古今图书集成/明伦汇编/氏族典/第279卷 > 王泰际

按《苏州府志》：“泰际，字内三，崇祯癸未进士。性至孝，归
省值国变，北望号恸，与同年黄淳耀约偕隐。乙酉兵
乱，淳耀兄弟并以身殉。泰际以亲故，遁迹故庐，构三
楹曰‘寿砚’，自号砚存老人。闭户著书，足迹不入城市，
四十年如一日。卒年七十有七。门人谥曰‘贞宪’。所著
有《冰抱集》《过日诗选》。”